94. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 125 της 12/12 Απρ. 1993 (ΦΕΚ Α΄ 54) (Διορθ. σφαλμ. στο ΦΕΚ Α΄ 72/20-51993) Ασφαλιστικές κατηγορίες του Ταμείου Νομικών και του Κλάδου Επικουρικής Ασφαλίσεως Δικηγόρων. Έχοντας υπόψη: 1.Τις διατάξεις των άρθρ. 23, 24 και 27 του Νόμ. 1558/1985 «Κυβέρνηση και Κυβερνητικά όργανα» (Α 137) και Π.Δ. 437/85 «Καθορισμός και ανακατανομή των αρμοδιοτήτων των Υπουργείων» (Α΄ 157). Σελ. 100,18(α) Τεύχος 1323 Σελ. 54 39.Γ.α.92-94 Γενικές διατάξεις Ταμείου Νομικών 2.Τις διατάξεις των άρθρ. 22 παρ. 1 και 3, 28 παρ. 2, 29 παρ. 1, 32 παρ. 3, 33 34 παρ. 1, του Νόμ. 2084/1992 (Α 165). .Τη συνταχθείσα αναλογιστική μελέτη του Νοεμβρίου 1992. 4.Το Π.Δ. 213/1992 «Οργανισμός της Γενικής Γραμματείας Κοινωνικών Ασφαλίσεων Υπουργείου Υγείας, Πρόνοιας και Κοινωνικών Ασφαλίσεων» (Α 102). 5.Τη γνώμη των Δ.Σ. του Ταμείου Νομικών και του ΚΕΑΔ που διατυπώθηκε αντίστοιχα στις 3636/16.12.92, 3637/16.12.92 και 1336/16.12.92, 1337/16.12.92 συνεδριάσεις τους. 6.Το γεγονός ότι από τις διατάξεις του παρόντος δεν προκαλείται επιβάρυνση του κρατικού προϋπολογισμού ή του προϋπολογισμού του Ταμείου Νομικών και του ΚΕΑΔ. 7.Τη γνωμοδότηση αριθ. 203/1993 του Συμβουλίου της Επικρατείας, με πρόταση των Υπουργών Εθνικής Οικονομίας και Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-1.Οι ασφαλιστικές κατηγορίες για τον υπολογισμό και την καταβολή των μηνιαίων εισφορών του Ταμείου Νομικών (Τ.Ν.)και του Κλάδου Επικουρικής Ασφάλισης Δικηγόρων που ασφαλίζονται από 1.1.1993 και μετά, ορίζονται ως εξής:     δρχ.            1η ασφαλιστική κατηγορία 105.000            2η          »                 » 130.000            3η          »                 » 155.000            4η          »                 » 180.000            5η          »                 » 205.000            6η          »                 » 230.000            7η          »                 » 255.000            8η          »                 » 280.000            9η          »                 » 305.000          10η          »                 » 330.000          11η          »                 » 355.000          12η          »                 » 380.000          13η          »                 » 405.000          14η          »                 » 430.000 2.Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. Άρθρ.2.-Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1ης ασφαλιστικής κατηγορίας. Με δήλωση του ο ασφαλισμένος προς το Τ.Ν. και τον ΚΕΑΔ κατά την έναρξη της ασφαλίσεως δύναται να επιλέξει άλλη, εκτός της 1ης ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Άρθρ.3.-Το ποσό της μηνιαίας εισφοράς που προκύπτει βάσει των κατά το άρθρ. 1 του παρόντος, ασφαλιστικών κατηγοριών και του ποσοστού εισφοράς για την κύρια ασφάλιση (σύνταξη) που ορίζεται στην παρ. 1 του άρθρ. 22 του Νόμ. 2084/92 καταβάλλεται τα έτη 1993 και 1994 μειωμένο κατά το 1/2. Άρθρ.4.-Οι σε αναστολή ασκήσεως του επαγγέλματος τελούντες ασφαλισμένοι καταβάλλουν τις προβλεπόμενες από τις διατάξεις των άρθρ. 10 και 30 του Ν.Δ. 4114/60, όπως έχουν τροποποιηθεί με το Νόμ. 1090/80 και ισχύουν κάθε φορά εισφορές, οι οποίες δεν μπορεί να είναι κατώτερες από τις εισφορές που προκύπτουν με βάση το ποσοστό εισφοράς που προβλέπεται από τις διατάξεις του Νόμ. 2084/1992 για τον αυτοαπασχολούμενο ασφαλισμένο και την κατά το άρθρ. 1 του παρόντος 1η ασφαλιστική κατηγορία. Άρθρ.5.-Η ισχύς αυτού του Π.Δ/τος αρχίζει από 1.1.1993.

[Source: greek_legal_code_raptarchis | Tokens: 2837]